מנגבי לבן-עורף

מנגבי לבן-עורף או מנגבי הפיה וכן מנגבי אפרורי (שם מדעי: Cercocebus atys) הוא מין של קוף ממשפחת קופים בעלי זנב החיי ביערות אפריקה המערבית ונמצא בסכנת הכחדה עקב בירוא יערות. 

המנגבי יכול להגיע למשקל 10 ק"ג. הוא בעל פרווה אפורה-כסופה ובעל פנים לבנות ועורף לבן. העיניים בולטות וצבעם ורדרד. החזה לבן וגם הבטן, אך הרגליים והזנב אפורים. 

קוף זה הוא מטפס טוב החי בין ענפי העצים של יערות הגשם הטרופיים. הוא חי גם בביצות, ביצות מנגרובים, יערות פתוחים ושדות מיוערים. הוא ניזון הן מהחי והן מהצומח, בעיקר מזרעים ומפירות, אך גם מבעלי חיים קטנים. 

קופי המנגבי יכולים לחיות בקבוצות של עד 95 פרטים, אך בדרך כלל הם יכללו פחות פרטים. הקבוצה צועדת יחדיו ביער ומחפשת מזון ואם אחד מחבריה מבחין בטורף הוא משמיע אזעקה אותה כל חברי הקבוצה שומעים ומגיבים. הם יכולים לקפוץ מיד למטה או אל ענפים נמוכים וסבוכים בהם טורפיהם לא יכולים להגיע.

הם נטרפים על ידי נמרים, עופות דורסים, נחשים גדולים ושימפנזות.

לקוף זה 2 תת-מינים:
Cercocebus atys atys
Cercocebus atys lunulatus

קישורים חיצוניים

הערות שוליים

ערכים שבהם תבנית בריטניקה אינה מתאימה
גנונים
בעלי חיים שתוארו ב-1797

סיירה לאון: יונקים
יונקים ביערות הגשם האפריקאים